kardosdrur/scandi-wiki huggingface dataset:
Western Heights

Western Heights i Dover er et af de mest imponerende fæstningsværker i England. Det udgøres af en stribe forter, mure og grave beregnet på at beskytte landet mod invasion udefra. De er bygget for at forøge de eksisterende forsvarsværker og beskytte den vigtige havn i Dover mod angreb fra både sø- og landsiden.

Efter først at have været beskyttet af jordvolde i 1779 mod den forventede invasion dette år af en kombineret fransk og spansk flåde, blev højdedragene vest for Dover, som nu kendes som Western Heights, ordentligt befæstet i 1804, hvor oberstløjtnant William Twiss blev pålagt at modernisere de eksisterende forsvarsværker. Dette arbejde indgik en stor befæstningsplan det imødegåelse af Napoleons planlagte invasion af England, som der gik rygter om i de år.

Twiss planlagde en højtliggende placering (omkring 55 m højde) af fæstningsværket, hvilket havde den ulempe, at vejen til Dover, der ligger ved havoverfladen, var ret lang, hvilket var en stor ulempe i forbindelse med kommunikation. For at undgå dette problem lod han gennem klinten bygge en dobbelt skakt (to skakter inden i hinanden) med en tredobbelt trappe, der gik mellem de to skakter, mens den inderste skakt blev brugt til at sikre lys og udluftning. Trapperne munder ud i Snargate Street i Dover, og de findes stadig. Der er begrænset adgang til trapperne. 

Storbritanniens militær
Newzealandsk falk

Newzealandsk falk (Falco novaeseelandiae) er den eneste endemiske falkeart i  New Zealand og den eneste tilbageværende endemiske rovfugl i landet. Den bliver ofte forvekslet med den noget større australsk rørhøg (Circus approximans). Fuglen er 36-48 cm lang og har et vingefang på 66-90 cm.

Falke
Falk
Saint Lucias kvindefodboldlandshold

Saint Lucias kvindefodboldlandshold er det nationale kvindefodboldlandshold i Saint Lucia som reguleres af Saint Lucias fodboldforbund.

Saint Lucia debuterede i mesterskabssammenhæng i 2002, da de spillede i kvalificeringen til Gold Cup 2002. De endte på en andenplads, med en målforskel på en foran Den dominikanske republik, men det var kun vinderen som gik videre. De stillede ikke op i kvalificeringen til OL i Athen. De var imidlertid med i Gold Cup 2006, hvor de blev forhåndskvalificeret til hovedrunden i den caribiske kvalificering. De endte igen på en andenplads, denne gang efter Jamaica, men foran Saint Kitts og Nevis og Antigua og Barbuda. Igen var det denne gang kun vinderen som gik videre. Saint Lucia tabte i kvalifikationskampen til OL i Beijing, men var med i Gold Cup i 2010. De vandt første runde i deres runde, og gik videre til hovedrunden, hvor de kom på en sidsteplads, efter Trinidad og Tobago, Guyana og overraskende nok Barbados.

Resultater

VM 

*Omfatter kampe vundet på straffespark.

CONCACAS 

*Omfatter kampe vundet på straffespark.

Kilder 
 FIFA Team Profile  

Kvindefodboldlandshold
Kvindefodboldlandshold
Everschop

Everschop (på ældre dansk Everskop eller Æverskop, egentlig Heverskab) eller Garding Herred var et herred i det sydlige Nordfrisland i Sydslesvig. Herredet omfattede geografisk den mellemliggende del af den nuværende halvø Ejdersted. Området blev i 700-tallet koloniseret af sydfra kommende frisere. Everschop var i middelalderen adskilt fra naboherreder ved større eller mindre havarme eller prile. Selve ordet er afledet af Heveren (der findes også formen Heverschop).

Everschop var en del af Skibherrederne eller Trelandene på den ejderstedske halvø. Trelandene omfattede ved siden af Everschop også Udholm (eller Holmbo Herred) og Tønning Herred (eller Ejdersted i snævrere forstand). 

I herredet ligger følgende sogne:
 Follervig Sogn
 Garding Sogn
 Katrineherd Sogn
 Poppenbøl Sogn
 Tetenbøl Sogn
 Velt Sogn
 Ylvesbøl Sogn
 Østerhever Sogn

Ejdersted
Herreder i Sydslesvig
Edy Schmid

Edy Schmid (3. maj 1911 – 25. september 2000) var en schweizisk håndboldspiller som deltog under Sommer-OL 1936.

Han var en del af det schweiziske håndboldlandshold, som vandt en bronzemedalje. Han spillede i tre kampe som målmand.

Eksterne henvisninger 
 http://www.databaseolympics.com/players/playerpage.htm?ilkid=SCHMIEDY01 

Håndboldspillere fra Schweiz
Olympiske bronzemedaljevindere fra Schweiz
Deltagere for Schweiz ved sommer-OL 1936
Olympiske håndboldspillere fra Schweiz
Olympiske medaljevindere i håndbold
Håndboldspillere ved sommer-OL 1936
Medaljevindere fra Schweiz ved sommer-OL 1936
Lovie Smith

Lovie Smith (født 8. maj 1958) er en amerikansk fodbold træner, der i øjeblikket er head coach for Tampa Bay Buccaneers i den amerikansk National Football League. Lovie Smith var head coach for Chicago Bears siden 2006 og frem til 2012, i 2007 førte han dem i Super Bowl, hvor de dog tabte til Indianapolis Colts 29-17. Lovie har også ført St. Louis Rams til Super Bowl i 2001 som defensive cordinator, men den vandt New England Patriots 20-17.

Tidligere liv 
Lovie er født i Gladewater, Texas men er opvokset i Big Sandy, Texas. I High School spillede han Linebacker og defensive end, og det fik han meget hæder for. Han spillede college football på University of Tulsa, og han var to gange en All-American safety og linebacker. Lovie har aldrig spillet professionelt football i NFL, og straks efter han dimitterede søgte han en trænerkarriere. Han første trænerjob var som defensive coordinator på et lokalt football hold. Derfra fik han forskellige jobs på college niveau.

NFL Karriere 
I 1996 begyndte han sin professionelle trænerkarriere, som linebacker coach for Tampa Bay Bucaneers. Efter at havde være der i 6 år, kom han til St. Louis Rams som defensive coordinater under head coach Mike Martz, manden der nu er han offensive coordinater i Bears. Rams defensive havde generelt være dårlig, men efter indsættelsen af Lovie som træner blev den forbedret, og Rams gik fra gns. at lukke 29,4 point ind pr. kamp i 2000 sæsonen, til at lukke 17,1 point ind i 2011 sæsonen. Disse resultater gjorde, at han i 2004 blev ansat som head coach i Chicago Bears. Hans første sæson var ikke god, hvilket gjorde at Bears endte med at være 5-11 og sidst i NFC North. Den efterfølgende søson blev meget bedre, bl.a. pga. deres startende Quarterback Rex Grossman var tilbager, og han førte den helt til NFC Championships, hvilken de dog endte med at tabe til Carolina Panthers. Den omvæltning fra 5-11 i hans Rookie sæson, til den efterfølgende sæson at være et af de 4 bedste hold i NFL, gjorde at han vandt  Associated Press NFL Coach of the Year Award. 
Den efterfølgende sæson gik Bears hele vejen til Super Bowl. I det Bears kvalificerede sig til Super Bowl, blev Lovie den først sorte head coach til at stå i en Super Bowl. Bare timer efter kvalificerede Colts sig også, og sammen med Colts' sorte head coach Tony Dungy, Lovies gode ven og mentor, blev de de første to sorte head coaches til at stå overfor hinanden i en Super Bowl. Lovie Smith og bears måtte til sidst lade sig besejre af Indianapolis Colts 29-17. Efter nederlaget kunne Lovie nu prale med at være den første Afro-Amerikaner til at tabe en Super Bowl som headCoach

Fodboldtrænere fra USA
Personer fra Texas
Erich Schmitt

Erich Schmitt (6. august 1912 – 29. oktober 1979) var en schweizisk håndboldspiller som deltog under Sommer-OL 1936.

Han var en del af det schweiziske håndboldlandshold, som vandt en bronzemedalje. Han spillede i alle fem kampe.

Eksterne henvisninger 
 http://www.databaseolympics.com/players/playerpage.htm?ilkid=SCHMIERI01 

Håndboldspillere fra Schweiz
Olympiske bronzemedaljevindere fra Schweiz
Deltagere for Schweiz ved sommer-OL 1936
Olympiske håndboldspillere fra Schweiz
Olympiske medaljevindere i håndbold
Håndboldspillere ved sommer-OL 1936
Medaljevindere fra Schweiz ved sommer-OL 1936
Air Force Satellite Control Facility

Air Force Satellite Control Facility (AFSCF) var en enhed under det amerikanske luftvåben USAF, der havde det operationelle ansvar for USAF's satellitprogram, herunder særligt satellitprogrammet CORONA, der havde til formål at benytte satellitter til militær overvågning. Enheden blev etbleret i 1965 og nedlagt i 1993.

Historie
AFSCF blev grundlagt den 18. juni 1965 ved Los Angeles Air Field Base i Californien. Enheden var oprindeligt underlagt Space Systems Division ved Air Force Systems Command og blev senere overført til Space and Missile Systems Organization og Space Division enhederne.)

AFSCF's hovedkvarter blev flyttet fra Los Angeles AFB til Onizuka Air Field Base i Santa Clara County i Californien, men på grund af beliggenheden nær en forkastningszone og den nærliggende motorvej Highway 101 blev hovedkvarteret senere flyttet til Schriever AFB i Colorado.

Enheden blev afviklet den 27. august 1993.

Lokationer
Detachment 1 – Sunnyvale, Californien (1 Jul 1965 – 1 Jul 1977)
Detachment 2 – Vandenberg Air Force Base Tracking Station, Californien (1 Oct 1979 – 1 Oct 1987)
Detachment 3 – Thule Tracking Station, Grønland (1 Oct 1979 – 1 Oct 1987) også benævnt Operating Location 5 (OL-5)
Detachment 4 – Mahe, Seychellerne (15 Jul 1972 – 1 Oct 1987)
Detachment 5 – Guam Tracking Station, Guam (1 Oct 1979 – 1 Oct 1987)
Detachment 6 – Hawaii Tracking Station, Hawaii (1 Oct 1979 – 1 Oct 1987)
Detachment 7 – Sunnyvale AFS  (senere  Onizuka AFS), Californien (17 Apr 1987 – 30 Sep 1987) (later moved to Los Angeles AFS, California from 30 Sep 1987 until inactivation on 15 Jul 1991)

Referencer

Eksterne links
 Air Force Space Command
 National Reconnaissance Office

Militære enheder fra USA
Coop mobil

Coop mobil er et mobilselskab, som Coop Danmark lancerede i december 2011. Der har tidligere været et andet tele-selskab under samme navn og med samme ejer åbnet i 2008.

Nuværende
Det nuværende Coop mobil er lanceret i december 2011 og startede officielt fra januar 2012.

Man kan vælge at betale sin mobilregning med den bonus man opsparer, hver gang man handler i en af medlemsbutikkerne (Kvickly, SuperBrugsen, Dagli’Brugsen, LokalBrugsen, Fakta, OK Benzin samt på webshoppen coop.dk).

Coop mobil benytter sig af TDC´s landsdækkende mobilnet og er udviklet i samarbejde med det TDC-ejede Companymobile A/S.

Coop mobil er ejet 100 % af Coop Danmark.

Tidligere
I juli 2008 kunne flere netmedier rapportere at Coop havde startet Coop Mobil som var et taletidsprodukt der kunne købes i deres butikker.

Ekstern henvisning
Officiel hjemmeside

Kilder

Mobilselskaber i Danmark
Nils Kromann Nielsen

Nils Herbert Kromann Nielsen (født 3. november 1971) er en dansk fodboldtræner, der var landstræner for Schweiz' kvindefodboldlandshold fra 2018 til 2022.. 

Han stod fra 2013 til 2017 i spidsen for Danmarks kvindefodboldlandshold, der i vandt sølv ved EM 2017. Han var efter jobbet som dansk landstræner, assistenttræner for Kinas kvindelige U20-landshold, indtil tilbuddet kom fra Schweiz.

Baggrund 
Nils Kromann Nielsen er født i Grønland, men er opvokset i Marstal på Ærø. Han er uddannet Cand.Scient. i sports science fra Københavns Universitet.
Nils lider af en alvorlig skade i  ryggen som afsluttede hans aktive spillerkarriere. Hans adoptivfar er søfartshistorikeren Erik Kromann.

Karriere 
Nils Nielsen har været U/18 landsholdstræner for drenge i 2012-13. Han har tidligere i sin trænerkarriere været ansat i FCK, AaB, OB, Brøndby IF og AB.
 
Han blev landstræner for Danmarks kvindefodboldlandshold i 2013. I august 2017 opnåede han med landsholdet at vinde EM-sølv i Holland. Dette var medvirkende til, at han blev nomineret som verdens bedste kvindelige fodboldtræner samme år. Tre uger senere blev det dog offentliggjort, at han stoppede sit virke som kvindelandsholdstræner. Han nåede i alt at være landstræner i 57 kampe i løbet af fire år.

I 2018 blev Nielsen assistenttræner for Peter Bonde, da denne blev ny landstræner for Kinas kvindelige U20-landshold.

Bøger 
 Ud af skyggen (del 1)
 Ud af skyggen (del 2)
 Ud af skyggen (del 1 og 2)

Referencer

Eksterne henvisninger 

 Kvindelandsholdstræner Nils Nielsen 

 
Fodboldtrænere fra Danmark
Trænere for Danmarks kvindefodboldlandshold
Boldogkőváralja

Boldogkőváralja er en landsby i amtet Borsod-Abaúj-Zemplén i Ungarn med  indbyggere.

Boldogkőváralja ligger i den nordøstlige del af Ungarn, 52 kilometer fra regionens hovedby Miskolc. Nærmeste by er Encs beliggende ca. 10 km fra Boldogkőváralja.

Referencer

Eksterne henvisninger 

 Bykort  
 Billeder, historie m.v. vedrørende borgen
 Officielt website for Boldogkőváralja 

Byer i Ungarn
Vajdahunyad Slot

Vajdahunyad Slot ( eller Vajdahunyadvár) er et slot i Budapest, hovedstaden i Ungarn, som opførtes mellem 1896 og 1908 efter et projekt af arkitekten Ignác Alpár. Slottet er delvis en kopi af Hunyadslottet i Transylvanien i Rumænien, men delvis også en fremvisning af forskellige arkitektoniske stilarter: romansk, gotisk, renæssance og barok. Slottet var oprindeligt lavet af pap og træ til tusindårsudstillingen i 1896, men blev så populært, at det blev genopbygget i sten og mursten. I dag huser slottet det ungarske landbrugsmuseum.

Statuen af  Anonymus, der blandt andet fremvises i slottet gård, var en krønikeskriver i det 12. århundrede (sandsynligvis for kong Béla 3. af Ungarn). Han skrev de første historiebøger om de tidlige ungarere, for det meste baseret på legender. Overtro siger, at ved at røre ved hans pen får man held og lykke. Gården indeholder også en statue af Bela Lugosi, dedikeret til hans arbejde.

Eksterne henvisninger 

Slotte i Ungarn
Johan Olof Granberg

Johan Olof Granberg (født 24. september 1858 i Stockholm, død 29. oktober 1933) var en svensk kunsthistoriker.

Granberg blev student i Lund 1879 og 1884 knyttet til Nationalmuseum i Stockholm som ekstraordinær amanuensis. I årene 1886-1900 var han redaktør af "Ny illustrerad tidning". I 1899 blev han bibliotekar ved Akademien för de fria konsterna og i 1906 tillige sekretær vid Nationalmuseum. Granberg blev 1911 intendent ved Nationalmuseum og forestod som sådan i en årrække museets håndtegning- og gravureafdeling. I 1916 trak han sig tilbage.
 
Efter at på egen hånd have drevet kunsthistoriske studier i Sverige og i udlandet udgav Granberg 1883 Pieter de Molijn de Oude och spåren af hans konst, et værk som blev hilst med varm anerkendelse af udenlandske autoriteter. Siden samlede han sin forskning omkring Granberg nederlandsk maleri og blev en fremragende kender på dette område. 
 
Granbergs vigtigste arbejde var kataloger over udstillingerne af ældre mestres værker hentet fra svenske privatsamlinger 1884 og 1893, hvilke tillige udgjorde den overvejende del af hans kunsthistoriske forfatterskab.

I værket Allart van Everdingen (1902) påviste han, at denne kunstner havde hentet sine landskabsmotiver ikke som tidligere hævdet fra Norge, men fra Sverige.

Forfatterskab 
 
 Pieter de Molijn de Oude och spåren af hans konst (1883)
 Catalogue raisonné de tableaux anciens inconnus jusqu'ici dans les collections privées de la Suéde (1886)
 Konsthistoriska studier och anteckningar (1895),
 Drottning Kristinas tafvelgalleri på Stockholms slott och i Rom (1896, ligeledes forkortet fransk udgave samme år)
 Kejsar Rudolf II:s konstkammare och dess svenska öden (1903), 
 Skoklosters slott (1903), 
 Allart van Everdingen (1902), 
 Inventaire général des Trésors d’Art (i 3 bind, 1911—1913).

Eksterne henvisninger 
 
 

Kunsthistorikere fra Sverige
Museumsfolk fra Sverige
Faglitterære forfattere fra Sverige
Svenskere i 1800-tallet
Svenskere i 1900-tallet
Personer fra Stockholm
Svensksprogede forfattere fra Sverige
Hakodate Transportbureau

Hakodate Transportbureau (, Hakodate-shi Kōtsūkyoku) er navnet på myndigheden for kollektiv trafik i Hakodate i Japan. Bureauet driver kun sporvognstrafik, og drev tidligere også bustrafik frem til 2003, hvor denne udskiltes i sit eget selskab.

Transportbureauets oprindelse går tilbage til Kikan Hestevognsbanen (, Kikan Basha Tetsudō), en privat hestevognsoperatør, der åbnede Hakodates første sporvognslinje i 1897. Det udviklede sig til et elektrificeret sporvognsnet i 1913. Operatørerne af nettet skiftede nogle gange frem til 1943, hvor Hakodates byforvaltning overtog kontrollen med sporvognsnettet.

Der var tidligere seks linjer med 12 ruter, der spændte over den samlede afstand på 17,9 kilometer. Men med faldende passagertal lukkedes dele af nettet i 1978, 1992 og 1993. Det nuværende sporvognsnet består af fire linjer med to ruter, den samlede afstand er på 10,9 kilometer. Sporvognslinjerne accepterer Ikasu Card, et magnetisk forudbetalt kort.

Eksterne henvisninger 

 Officiel hjemmeside 

Transportvirksomheder fra Japan
Etableret i 1897
Hermann-Tast-Schule

Hermann-Tast-Schule (før 1924 Husumer Gelehrtenschule eller på dansk Husum lærde skole) er et humanistisk gymnasium i Husum i Nordfrisland.

Gymnasiet blev oprettet i 1527 som byens lærde Skole. Initiativet til oprettelsen af skolen kom fra blandt andet reformatoren Hermann Tast. Formentlig fandtes der allerede før 1527 en katolsk prægede latinskole i byen. Undervisningen foregik de første år i private lokaler. Først i 1586 blev skolebygningen ved Søndergade bygget. I 1867 flyttede skolen i en nye større bygning i samme gade. I 1914 blev skolen omdøbt til Hermann-Tast-Schule. I sommeren 1974 flyttede skolen igen til nye lokaler ved banedæmningen. Den tidligere bygning i Søndergade tjener nu som hotel (Hotel Altes Gymnasium). I 1914 blev skolen omdøbt til Hermann-Tast-Schule.

Skolen tilbyder både latin og græsk. Eleverne i 5. klassetrin kan vælge mellem engelsk eller latin som første fremmedsprog. Derudover tilbydes fransk, spansk og russisk som valgfag. Dansk eller Nordfrisisk tilbydes ikke.

Kendte studenter 
 Johannes Mejer, dansk kartograf
 Lorenz Friedrich Mechlenburg, dansk-nordfrisisk teolog og sprogforsker
 Hardenack Otto Conrad Zinck, dansk musiker
 Theodor Storm, tysk forfatter
 Peter Harry Carstensen, slesvig-holstensk ministerpræsident

Eksterne henvisninger 

 Husum lærde skoles hjemmeside

Gymnasier i Tyskland
Husum
Etableret i 1527
Roger Penrose

Sir Roger Penrose, OM FRS (født 8. august 1931) er en engelsk matematisk fysiker og Emeritus Rouse Ball Professor of Mathematics ved Mathematical Institute, University of Oxford og Emeritus Fellow ved Wadham College. Han har modtaget en række priser og anerkendelser, herunder Wolf Prize sammen med Stephen Hawking i 1988 indenfor fysik, for bidrag til vor forståelse af Universet. I 2020 modtog han halvdelen af Nobelprisen i fysik, sammen med Reinhard Genzel og Andrea Ghez, der fik den anden halvdel af prisen, for deres "opdagelse af en formation af et sort hul er en robust forudsigelse af den generelle relativitetsteori".

I dramafilmen Teorien om alting fra 2014, instrueret af James Marsh, blev Penrose spillet af Christian McKay. Og i BBC tv-filmen Hawking fra 2004 af Tom Ward.

Noter

Eksterne henvisninger 

Fysikere fra England
Modtagere af Copleymedaljen
Briter i 1900-tallet
Briter i 2000-tallet
Nobelprismodtagere i fysik
Modtagere af Royal Medal
One Day as a Lion

One Day As A Lion er et musik projekt der blev startet i 2008 af Zack de la Rocha, forsangeren for Rage Against The Machine og Jon Theodore, tidligere trommeslager for The Mars Volta. Duo'en blander elementer af rock, rap og punk musik sammen. One Day as a Lion udgav deres selvtitlet EP i juli 2008.

Historie 
Zack de la Rocha havde kendt Jon Theodore i flere år, før bandet blev dannet, og var meget imponeret over hans evner som trommeslager, hvis man sammenligner ham med John Bonham og Elvin Jones. Duo'en begyndte således at spille sammen i et øvelokale med Theodore på trommer og de la Rocha spillede på et gammelt Fender Rhodes keyboard. Bandets navn blev taget fra et berygtet sort hvid graffiti fotografi, taget af fotografen George Rodriguez i 1970, hvor på der stod "Det er bedre at leve en dag som en løve, end tusind år som et lam." Bandet fik hurtigt skrevet en række sange og underskrevet en kontrakt med pladeselskabet ANTI-.

Den 16. juli 2008 fik sangen "Wild International" premiere på deres Myspace side og australsk radio premiere på Triple J og amerikansk premiere på radiostationen KROQ. Bandets selvtitlet EP blev udgivet den 18. juli 2008 i Australien og fire dage senere i USA, og blev desuden også udgivet på iTunes. Den solgte 17.000 eksemplarer i den første uge. EP'en har solgt særdeles godt, for en kun fem-numre lang EP. Vinylen blev udgivet den 7. oktober 2008.

Den 11. august 2008 blev Zack de la Rocha interviewet af Los Angeles Times, hvor han fortalte om et muligt nyt projekt. Det var desuden de la Rochas første interview i otte år. Han afslørede, at et album i fuld længde var planlagt til at blive udgivet i efteråret 2008, og erklærede, "at de ønsker at spille shows og være et band og gå ud og starte noget støj". Han nævnte også at de vil lede efter en keyboard-spiller til bandet.

Den 1. juni 2010 meddelte de på deres Myspace side, at de ville spille deres første koncert på Fuji Rock Festival i Japan i juli. Den 17. og 18. juli 2010, spillede de første gang i Pomona, Californien med hjælp fra Joey Karam fra The Locust på keyboard. Det var på daværende tidspunkt stadig uklart, om Karam var blevet et fast medlem af gruppen. Det er også blevet bekræftet af gruppen, at de turnerede i Australien med Soundwave Festival i starten af 2011, som det tredje hovednavn, efter Iron Maiden og Queens of the Stone Age.

I et interview i januar 2011 bekræftede bandets trommeslager Jon Theodore blandt andet et kommende album, og at Joey Karam er blevet officielt medlem.

Medlemmer 

 Zack de la Rocha – vokal
 Jon Theodore – trommer, percussion
 Joey Karam – keyboard, orgel

Diskografi

EP 
 One Day as a Lion – EP – 2008

Singler 
 Wild International – 2008
 One Day as a Lion – 2008

Referencer

Eksterne henvisninger 
 Officiel hjemmeside

Duoer
Musikgrupper fra USA
Rockgrupper fra USA
Prins Gustaf af Sverige

Prins Gustaf af Sverige, Hertug af Uppland (Frans Gustaf Oskar; 18. juni 1827 – 24. september 1852) var en svensk og norsk prins. Han var den anden søn af Kong Oscar 1. og Dronning Josefine. Han bar titlen hertug af Uppland.

Gustaf var en i alle henseender rigt udstyret personlighed. Med stor begavelse forenede han en sjælden renhed i karakteren. Hans popularitet var også meget stor.

Gustaf havde stor musikalsk begavelse og var særlig en fremragende komponist, i særdeleshed på kvartetsangens område. Til flere af de mest kendte studentersange har han sat melodi, således for eksempel til Sjung om studentens lyckliga dag.

Gustaf har tillige skrevet en fremstilling af Rigsdagen 1655. Sommeren 1852 havde Gustaf med sine forældre opholdt sig i Tyskland. Næppe hjemkommet derfra blev han syg af nervefeber og døde i Kristiania. Hans tidlige død vakte en almindelig og dyb sorg.

Huset Bernadotte
Prinser fra Sverige
Svenskere i 1800-tallet
Komponister fra Sverige
Hertuger af Uppland
Louis 2. af Bourbon

Louis de Bourbon, kaldet den gode (1337 – 1410) var søn af Peter 1., hertug af Bourbon og Isabelle af Valois, hertuginde af Bourbon. Louis var den tredje greve af Bourbon.

Grev Louis var angiveligt mentalt ustabil og havde flere nervøse sammenbrud; dette træk anses for at være familiemæssigt nedarvet og viste sig til eksempel meget tydeligt i hans søster, dronningen af Frankrig Joanna af Bourbon, i deres far hertug Peter og allerede i deres farfar, Ludvig 1., hertug af Bourbon.

Louis arvede som teenager grevskabet fra sin far, hertug Peter, da denne mistede livet i Slaget ved Poitiers i 1356.

Han blev gift med Anna af Auvergne (1358 – 1417) den 19. august 1371. Hun var komtesse af Forez og datter af Beraud II. Louis og Anna fik fire børn:

 Catherine af Bourbon (født 1378. Døde ung.) 
 John 1. af Bourbon (1381 – 1434), Greve af Bourbon.
 Isabelle af Bourbon (født 1384, døde efter 1451)
 Louis af Bourbon (1388 – 1404), herre af Beaujeu.

I 1390 lancerede grev Louis, i samarbejde med Republikken Genova, et korstog mod Hafsiderne i Tunis. Formålet var at bekæmpe pirater med base i byen Mahdia, men belejringen endte ikke med sejr.

Referencer 

Grever fra Frankrig
Delle

Delle har flere betydninger:

 Frikadelle – en slags kødbolle
 Delle (arbejdsbord) – et arbejdsbord
 Delle (fransk by) – en by